OzLabs/hebrew-wiki-articles huggingface dataset:
ננסי הוליסטר

ננסי פטנאם הוליסטר (באנגלית: Nancy Putnam Hollister; נולדה ב-22 במאי 1949) היא פוליטיקאית אמריקאית ממדינת אוהיו שבארצות הברית. הוליסטר היא האישה הראשונה (והיחידה, נכון ל-2023) שכיהנה כמושלת אוהיו, בתקופת כהונה קצרצרה מסוף דצמבר 1998 עד ינואר 1999. הוליסטר היא חברת המפלגה הרפובליקנית.

== ביוגרפיה ==
הוליסטר נולד בעיר מרייטה, מושב המחוז של מחוז וושינגטון, השוכנת על גבול אוהיו-וירג'יניה המערבית. היא למדה באוניברסיטת קנט סטייט, וכשהשלימה את לימודיה הגבוהים הייתה לעקרת בית. במהלך שנות ה-80 של המאה ה-20 החלה את דרכה בפוליטיקה של ארצות הברית. הוליסטר מילאה לראשונה תפקיד ציבורי כאשר נבחרה למועצת העירייה מרייטה בשנת 1980. היא הייתה חברה במועצת העיר עד שנבחרה לראשות עירייה בבחירות 1984 כראשת העירייה פעלה הוליסטר למען הקמת עסקים חדשים באזור, קידום תיירות, והבטחת מימון ממשלתי לבניית גשר מעל נהר אוהיו.

מכיוון שהייתה ראשת עיר בדרום-מזרח אוהיו, מושל אוהיו ג'ורג' ווינוביץ' מינה את הוליסטר למנהלת לשכת המושל באוהיו האפלצ'ית. בתפקיד זה, העניקה הוליסטר ייעוץ פוליטי למושל וויונוביץ' כיצד לשפר את הכלכלה ואת איכות החיים ב-29 ממחוזות אוהיו. ב-1994 נבחרה הוליסטר לסגנית המושל ה-60 של אוהיו, לאחר שסגן המושל המכהן מייק דה ויין נבחר אל הסנאט של ארצות הברית. כסגנית המושל, פיקחה הוליסטר ועדות ממשלתיות ומקומיות אחדות, בהן לשכת המושל באוהיו האפלצ'ית; המועצת המושל לפיקוח כוח אדם; מחלקת החקלאות באוהיו; הלשכה לשירותי תעסוקה; משרד השיכון והשותפות הקהילתית; המשרד לפיתוח פחם; וכוח המשימה לשימור קרקעות החקלאות במדינת אוהיו.

ב-3 בנובמבר 1998, במהלך בחירות אמצע הכהונה באותה השנה, נבחר המושל ווינוביץ' אל הסנאט האמריקאי, ובוב טאפט נבחר להחליף את וויונוביץ' בתפקיד המושל. באותו יום התמודדה הוליסטר על ייצוג מחוז הקונגרס השישי של אוהיו בבית הנבחרים של ארצות הברית, לאחר שהביסה בבחירות המקדימות את חבר הקונגרס לשעבר פרנק קרמינס. עם זאת, הוליסטר הפסידה ביום הבחירות הכלליות לנציג המחוז המכהן טד סטריקלנד (שלימים ייבחר כמושל במקומו של טאפט).

וויינוביץ' התפטר מתפקיד המושל ב-31 בדצמבר 1998, על מנת שיוכל להישבע לתפקידו ימים אחדים אחר כך, ובכך נהפכה הוליסטר למושלת המדינה. הוליסטר הייתה לאישה הראשונה והיחידה (נכון ל-2021) בתפקיד זה. היא איישה את התפקיד 11 ימים בלבד — מה שהפך אותה למושלת בעלת תקופת הכהונה הקצרה ביותר באוהיו — שכן השלימה למעשה את כהונתו של וויונוביץ'.

עם עזיבתה את תפקיד המושל, מונתה הוליסטר לבית הנבחרים של אוהיו, כנציגת מחוז הבחירה ה-96, בשנת 1999. היא התמודדה ונבחרה למושב זה כהלכה ב-2000 ושוב ב-2002. בבחירות 2004 הפסידה הוליסטר לג'ניפר גריסון, מועמדת המפלגה הדמוקרטית. במאי 2016 מונתה הוליסטר בידי המושל ג'ון קייסיק לחברה במועצת החינוך המדינתית של אוהיו, כממלאת מקום.

==קישורים חיצוניים==

== הערות שוליים ==

קטגוריה:ראשי עיריות באוהיו
קטגוריה:סגני מושלי אוהיו
קטגוריה:מושלות מדינות ארצות הברית מהמפלגה הרפובליקנית
קטגוריה:מושלי מדינות ארצות הברית מהמפלגה הרפובליקנית
קטגוריה:חברי האספה הכללית של אוהיו
קטגוריה:נשים בראשות עיריות בארצות הברית
קטגוריה:בוגרות אוניברסיטת המדינה של קנט
קטגוריה:בוגרי אוניברסיטת המדינה של קנט
קטגוריה:אמריקאיות שנולדו ב-1949
קטגוריה:אמריקאים שנולדו ב-1949
שרית פרקול

שרית פרקול (נולדה ב-17 ביוני 1959) היא מתרגמת ישראלית.

==ביוגרפיה==
שרית פרקול נולדה וגדלה בתל אביב כאחת מארבע בנות במשפחה, אחות בכורה לשלי פרקול, גיגה פרקול ושמרית פרקול-פינקל. בת לאב חבר קואופרטיב דן ומורה דרך, דב פרקול, ולאם רחל, עקרת בית וגננת. היא בוגרת בית ספר יסודי על שם א.ד. גורדון ותיכון עירוני ה' ולמדה ספרות אנגלית ואמריקנית באוניברסיטת תל אביב, עיתונאות באוניברסיטת תל אביב ותרגום באוניברסיטת בר-אילן.

== קריירה מקצועית ==
במשך שנים רבות הייתה מתרגמת בדסק החוץ בעיתון מעריב, עורכת וכתבת לענייני האינטרנט בראשית דרכו (בעלת הטור "כיכר אתרים"). יסדה וערכה במשך שש השנים הראשונות את ערוץ יחסים באתר ynet והייתה מבין מייסדי העיתון העצמאי מגפון. השתתפה בתוכניות טלוויזיה ובפאנלים בכנסים בנושא אינטרנט ותרבות דיגיטלית.

שרית תרגמה ספרים רבים מאנגלית לעברית, בעיקר ספרות יפה, ספרי מתח (סדרת רפ"ק בילוש רוי גרייס מאת הסופר הבריטי פיטר ג'יימס) והומור (ספרו של ג'רי סיינפלד "שפת הסימנים" וספרים של ביל קוסבי). עם הספרים הראשונים שתרגמה נמנה "בית האלוהים" מאת סמיואל שם, המטפל בתחום הרפואה בהומור שחור. מתרגמת גם ספרים מהז'אנר הרומנטי וספרי פנטזיה לנוער, בהם סדרת "נפילת הממלכות" וסדרת "כס הזכוכית".

== חיים אישיים ==
שרית עוסקת בציור ובצילום כתחביב. אם לבן, דין לנר, מאייר וכותב, בוגר בצלאל. אחותה שמרית פרקול-פינקל, ביולוגית ימית, נהרגה בתאונת דרכים במרץ 2021.

==קישורים חיצוניים==

* 

* רשימת הספרים ש[http://perkol.itgo.com/translate.htm תרגמה שרית פרקול]
* 
* הקלטת [https://youtu.be/tIrhvwxHIdk אירוח של שרית פרקול בתוכנית של רבקה מיכאלי] בנושא "אהבה באינטרנט" יחד עם הפילוסופים אהרון בן-זאב ואבינועם בן-זאב

==הערות שוליים==

קטגוריה:מתרגמות מאנגלית לעברית
קטגוריה:מתרגמים מאנגלית לעברית
קטגוריה:מתרגמות ישראליות
קטגוריה:מתרגמים ישראלים
קטגוריה:בעלות טור ישראליות
קטגוריה:בעלי טור ישראלים
קטגוריה:סגל ynet
קטגוריה:בוגרות בית החינוך ע"ש א"ד גורדון
קטגוריה:בוגרי בית החינוך ע"ש א"ד גורדון
קטגוריה:בוגרות תיכון עירוני ה' (תל אביב)
קטגוריה:בוגרי תיכון עירוני ה' (תל אביב)
קטגוריה:ישראליות שנולדו ב-1959
קטגוריה:ישראלים שנולדו ב-1959
Live at Carnegie Hall

Live at Carnegie Hall הוא אלבום הופעה מאת הזמר-יוצר ביל וית'רס. האלבום הוקלט ב-6 באוקטובר 1972 באולם הקונצרטים קרנגי הול בניו יורק כחלק מהופעה בת כמעט שעה וחצי של וית'רס. האלבום יצא לאור ב-21 באפריל 1973 על ידי חברת סאסקס רקורדס כתקליט ויניל כפול. ב-28 באוקטובר 1997 פורסם האלבום כתקליטור יחיד על ידי קולומביה רקורדס<ref></ref>.

== רקע ==
לאחר יציאת אלבומיו הראשונים של וית'רס, Just as I Am ו-Still Bill, זכה האמן להצלחה ניכרת עד כדי הגעה למקום ה-1 במצעדי מכירות שונים, כדוגמת בילבורד הוט 100. הפופולריות שלו הובילה אותו במהירות לפסגת סצנת מוזיקת הנשמה בארצות הברית, ומהופעות מול עשרות בודדות של אנשים עבר להופעות אל מול קהלים של אלפי אנשים.

ההופעה בקרנגי הול תוכננה מראש להיות מוקלטת לאלבום מלא, ונרכש ציוד הקלטה בהתאם על ידי חברת התקליטים סאסקס רקורדס. הופעתו של וית'רס באולם נחשבת לאחת מטובות שביצע במהלך הקריירה המוזיקלית שלו, והיו שהגדירו את האלבום כאחד מאלבומי ההופעה הגדולים בהיסטוריה<ref></ref>.

== ביקורות ==

בספרו, "מדריך ההקלטות של כריסטגאו: אלבומי הרוק של שנות ה-70" (1981), התייחס רוברט כריסטגאו לוית'רס באלבום וכתב כי "אף אחד אחר בסצנת המוזיקה לא משלב מקצבים כבדים כל כך עם חושניות רבה כל כך ביודעין"<ref></ref>. מספר שנים מאוחר יותר סקר כריסטיגאו פעם נוספת את האלבום בפרסום של עיתון הוילג' ווייס, והפעם שיבח אותו יותר, באמרו כי זהו אלבום טוב בהרבה מהאלבומים של וית'רס אשר יועדו להיות מצליחים<ref name=":0"></ref>. עוד כתב כריסטיגאו כי "וית'רס שר עבור המעמד הבינוני השחור החדש שעדיין לא מבין עד כמה מעמדו היה רעוע. חם, גס, חילוני, שיתופי, הוא מעולם לא חיפש אחר תחכום בסגנון 'אשפורד וסימפסון'"<ref name=":0" />.

מבקר המוזיקה סטיבן מקדונלד ציין את האלבום בביקורת שכתב באתר AllMusic כ"אלבום הופעה חיה נפלא שמנצל את צליל הנשמה המלנכולי והמוכר של וית'רס". דריל אזליאה מאתר ה-BBC שיבח אף הוא את האלבום בביקורת שפרסם<ref></ref>.

בשנת 2015 דירג מגזין הרולינג סטון את האלבום במקום ה-27 ברשימת "50 אלבומי ההופעה הגדולים אי פעם"<ref></ref>.

=== מיקומי שיא ===

== רשימת רצועות ==

== הערות שוליים ==

קטגוריה:אלבומי הופעה מ-1973
קטגוריה:אלבומי ביל וית'רס
קטגוריה:אלבומי הופעה באנגלית
אלברט קפיס

אלברט קפיס (בגרמנית: Albert Kappis: 20 באוגוסט 1836 – 18 בספטמבר 1914) היה צייר וליתוגרף גרמני.<ref>Kappis, Albert. In: Friedrich von Boetticher: Malerwerke des 19. Jahrhunderts. Beitrag zur Kunstgeschichte. Band 1/2, Bogen 31–61: Heideck–Mayer, Louis. Fr. v. Boetticher’s Verlag, Dresden 1895, S. 644–645</ref>

== ביוגרפיה ==
קפיס קיבל הכשרה כליתוגרף בבית המלאכה של דודו אדם גטרניכט משנת 1850 ועד לסביבות 1857. היו לו גם שיעורים מהמורה לציור קרל קורץ. בין השנים 1855–1860 למד בבית הספר המלכותי לאמנות בשטוטגרט בהדרכת היינריך פון רוסטיגה (ציור ז'אנר והיסטוריה), היינריך פאנק (ציור נוף) וברנהרד פון נהר (ציור עירום).

בשנת 1860 החל ללמוד באקדמיה המלכותית לאמנויות במינכן אצל צייר ההיסטוריה קארל פון פילוטי. הוא התיידד עם אדולף לייר ועם אנטון בריית, יוזף ופפנר, ולודוויג וילרוידר.

בשנת 1867 הוא נסע למסע לימודים לפריז. שם הוא היה בקשר עם חברי בית הספר בברביזון. הוא עשה את הנסיעה חזרה דרך בלגיה ועמק המוזל לדיסלדורף. בין השנים 1871 ל-1874 עבר קפיס לשויבנבורג לבית מגוריהם של אנטון בריית וכריסטיאן מאלי.<ref>Max Schefold: Albert Kappis, Maler, 1836–1914. In: Lebensbilder aus Schwaben und Franken. 7, Kohlhammer, Stuttgart 1960, S. 347–351.</ref>

בשנת 1874 נסע לירח דבש דרך דרום טירול וצפון איטליה לוונציה. לאחר מכן צייר בעיקר מוטיבים מאזור מינכן, במיוחד את אגמי סטארנברגר ושימזי.

בשנת 1880 החליף אותו קרל לודוויג כפרופסור לציור נוף בבית הספר המלכותי לאמנות בשטוטגרט, שם הפך למורה של "האימפרסיוניסטים השוואביים". לאחר מכן הוא נסע לבוואריה, ליער השחור, לאגם קונסטנץ, להמבורג ולים הבלטי.

בשנת 1905 פרש לגמלאות. קפיס צייר בעיקר נופים, מוטיבים ז'אנריים מחיי הכפר כגון קציר ענבים, סצינות קציר וגזירת כבשים.

קפיס מצא את מקום המנוחה האחרון שלו בפרגפרידהוף בשטוטגרט.

== גלריה ==
<gallery mode="packed" heights="180">
File:Albert Kappis - Aufziehendes Gewitter am Starnberger See.jpg

File:Albert Kappis - Piazza delle Erbe in Verona - 8927 - Bavarian State Painting Collections.jpg

File:Albert Kappis Fischerhäuser an einem Seeufer.jpg

File:Albert Kappis Herbstmorgen.jpg

File:Albert Kappis, Salon der Königin Olga in der Villa Berg.jpg
</gallery>
== קישורים חיצוניים ==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1836
קטגוריה:גרמנים שנפטרו ב-1914
פיפרין

פיפרין הוא אחד האלקלואידים המעניק את תחושת החריפות לפלפל השחור ולפלפל הארוך . איזומר גאומטרי של הפיפרין, קביסין , מצוי גם הוא בפלפל הארוך ובפלפל השחור ותורם לחריפותם. הפיפרין משמש בכמה צורות של רפואה מסורתית.

== הכנה ==
בשל מסיסותו הנמוכה במים, בדרך כלל מופק הפיפרין מצמח הפלפל השחור באמצעות ממסים אורגניים, למשל דיכלורומתאן.<ref></ref> עם זאת, מיצוי מימי יכול להתבצע בניצולת וסלקטיביות גבוהות במספר שיטות. כמות הפיפרין משתנה בין 1-2% בפלפל ארוך, לבין 5-10% בגרגירי פלפל לבן ושחור מסחריים.<ref></ref>

ניתן להכין פיפרין גם על ידי שימוש בתמצית אלכוהולית מרוכזת של פלפל שחור עם תמיסה אלכוהולית של אשלגן הידרוקסידי להסרת שאריות שרף מהתמיסה. לאחר הרחקת השאריות הבלתי מסיסות, מתגבש האלקלואיד בתמיסה תוך כמה שעות.<ref></ref>

== תגובות ==
פיפרין יוצר מלחים רק עם חומצות חזקות. הפלטיניכלורידים B <sub>4</sub> · H <sub>2</sub> PtCl <sub>6</sub> יוצרים מחטים בצבעי כתום-אדום ("B" מציין יחידה אחת של צורת המלח של האלקלואיד בנוסחה זו ובנוסחה הבאה). היוד המצוי באשלגן יודיד שנוסף לתמיסה אלכוהולית של הבסיס בנוכחות מעט חומצת מימן כלורי נותן פריודיד אופייני, B <sub>2</sub> · HI · I <sub>2</sub>, המתגבש במחטים בצבעי כחול מטאלי עם נקודת התכה של 145 מעלות צלזיוס.

== היסטוריה ==
פיפרין התגלה בשנת 1819 על ידי הנס כריסטיאן ארסטד שבידד אותו מפירותיו של פלפל שחור, מהם מופקים תבלין הפלפל השחור והלבן.<ref></ref> Piperine נמצא גם בפלפל ארוך ובמין נוסף של פלפל, המכונה בעברית גם הוא פלפל ארוך (Piper officinarum).<ref></ref>

== מחקר ==
מרכיב תחושת החריפות נוצר כתוצאה מהפעלה של קולטני חום וחומציות בקולטני אזעקה, חיישני הכאב בתאי העצב.<ref name="pmid15685214"></ref> הפיפרין נמצא במחקר בסיסי על הפוטנציאל שלו להשפיע על זמינות ביולוגית של תרכובות אחרות במזון ובתוספי תזונה, כגון השפעה אפשרית על הזמינות הביולוגית של תרכובת הכורכומין.<ref></ref>

== ראו גם ==
* חומצה קרבוקסילית שמקורה גם בהידרוליזה של פיפרין
* קפסאיצין, הכימיקל הפיקנטי הפעיל בפלפל חריף
* אליצין, כימיקל הטעם הפיקנטי הפעיל בשום ובצל הגינה

==קישורים חיצוניים==

* 

== הערות שוליים ==

קטגוריה:פלפליים
פטרה ולובה

פטרה ולובה (בסלובקית: Petra Vlhová; נולדה ב-13 ביוני 1995) היא גולשת סקי אלפיני סלובקית,אלופה אולימפית בסלאלום מאולימפיאדת בייג'ינג (2022). אלופת עולם, בעלת ארבע מדליות כסף ומדליות ארד באליפויות העולם בסקי אלפיני.

ולובה, זכתה ב-19 ניצחונות במסגרת גביע העולם, בגביע העולמי בסלאלום בשנת 2020 ובגביע העולם ב-2021.

== ביוגרפיה ==
ולובה נולדה בליטובוסקי מיקולאס, השוכנת בנהר ואה.
באליפות העולם שנערכה באורה בפברואר 2019 היא זכתה בשלוש מדליות, אחת מכל צבע. מדליית זהב בסלאלום ענק לפני ויקטוריה רבנסברג מגרמניה ומיקיילה שיפרין מארצות הברית מדליית כסף במשולב אחרי ונדי הולדינר משווייץ ולפני ראגנהליד מונוונקל מנורווגיה ומדליית ארד בסלאום אחרי מיקיילה שיפרין מארצות הברית ואנה סוון לארסון משוודיה.
באליפות העולם שנערכה בקורטינה ד'אמפצו בפברואר 2021 היא זכתה בשתי מדליות כסף במשולב אחרי שיפרין ולפני מישל גיסין משווייץ ובמדליית הכסף בסלאלום אחרי קתרינה לינסברגר מאוסטריה ולפני שיפרין.

== דירוג עונה בגביע העולם ==
{| class=wikitable style="text-align:center"
|-
! עונה !! גיל !! כללי !! סלאלום !! סלאלום ענק !! סופר G !! גלישה במורד !! משולב
|-
| 2013 || 17 || 91 || 42 ||— || — || — || —
|-
| 2014 || 18 || — || — ||— || — || — || —
|-
| 2015 || 19 || 81 || 34 ||— || — || — || —
|-
| 2016 || 20 || 24 || 6 ||40 | — || —|| — || | —
|-
| 2017 || 21 || 10 || 5 || 11 || | — || | — || —
|-
| 2018 || 22 || 5 || 4 || 13 ||| — || — || 7
|-
| 2019 || 23 || style="background:silver;"| 2 || style="background:silver;"| 2 || style="background:silver;"| 2 || — || — || —
|-
| 2020 || 24 || style="background:#c96;"| 3 || style="background:gold;"| 1 || style="background:silver;"| 2|| 14 || 16||
|-
|}

== קישורים חיצוניים ==

* 

קטגוריה:אלופות אולימפיות: גלישת סקי
קטגוריה:אלופות עולם בספורט
קטגוריה:גולשי סקי אלפיני באולימפיאדת סוצ'י (2014)
קטגוריה:גולשות סקי אלפיני באולימפיאדת פיונגצ'אנג (2018)
קטגוריה:ילידות 1995
יוספה לוסביצקי

יוספה פיוטאק-לוסביצקי (בפולנית: Józefa Lusawicka-Fiutak; 1911 – 9 במאי 1995) היא חסידת אומות העולם מהעיר ורשה, פולין שהצילה במהלך המלחמה את שכנה (ובעלה לעתיד) פנחס באמצעות זיוף מסמכים, וכן סייעה ליהודים נוספים תוך סיכון חייה. יקירת העיר תל אביב (1987).

== ביוגרפיה ==
יוספה גרה בזמן המלחמה בורשה באותו בניין בו התגוררה משפחת זורמן – אם ושמונה ילדים. ליוזפה ובעלה הנריק היה ילד קטן.

עוד לפני הקמת הגטו עזרה יוספה בשמירת החפצים והסחורות של משפחת זורמן מפני סחטנים למיניהם. לאחר הקמת גטו ורשה הייתה יוספה נוהגת להיכנס בשעריו תוך ענידת הטלאי הצהוב והתחזות ליהודיה, כדי להעביר מזון ותרופות למשפחת זורמן.

מדי פעם אירחה בביתה את בני משפחת זורמן ויהודים אחרים שנזדמנו מחוץ לגטו ומצאו אצלה מזון ולינה. ביוני 1942 הלינה בביתה זוג יהודי, בעוד שהיא עצמה עברה לגור אצל אמה. זוג זה נשאר בביתה זמן ממושך, גנב את חפציה ואת חפצי משפחת זורמן שבהם השתמשו להוצאות מחיה. "המקרה הזה לא השפיע על יחסה אלי, למשפחתי וליהודים בכלל", מציין פנחס זורמן.

משפחת פיוטאק חיה בתנאים קשים: הבעל לודביק עבד כפועל בבית-חרושת ומהכנסתו הצנועה פרנס את אשתו ובנו. למרות זאת, לא דרשה המשפחה ולא קיבלה כסף מאנשים שעזרה להם. עקב הלשנות ערך פעם הגסטאפו חיפוש בביתה של משפחת פיוטאק, אולם למזלה לא היה איש זר בבית. למרות זאת הוכתה קשות על ראשה ועד למותה סבלה מיחושי ראש מן החבלות שנגרמו לה אז.

בעת חיסול הגטו ברח פנחס זורמן והסתתר בדירתה. היא רכשה עבורו תעודה חדשה על שם הנריק לוסביצקי, שם עליו שמר עד פטירתו. לאחר דיכוי הפולנים בווארשה בסוף 1944 ברח יחד עם מציליו לחבל שלזיה, כשהוא מתחזה לאחיה של יוספה<ref></ref><ref></ref>.

== לאחר המלחמה ==
לאחר השחרור חזרו כולם לורשה, שם נהרג בנה של יוספה באופן טראגי, במהלך משחק בפגז שמצא בחורבות העיר. היחסים בין האישה לבין בעלה התערערו ולאחר מכן הם נפרדו. לאחר גירושיה נישאה ליהודי אותו הצילה, הנריק לוסביצקי (פנחס זורמן) ב-1950.

ב-1957 הזוג הגיע לישראל. גם שני אחיו של פנחס (אברהם ושמואל) שרדו את השואה בסיוע יוספה, עלו לארץ והקימו משפחות.

ב-25 במרץ 1981 הוכרה על ידי "יד ושם" כ"חסידת אומות העולם"<ref></ref>.

ב-1987 קיבלה את תואר "יקירת העיר תל אביב" על פועלה במהלך המלחמה. בראיון בעיתון "מעריב" אמרה: "רק מי שראה כמוני את בתי הגטו נגרסים עד אבק יכול להבין כמה צריך שלעם ולאדם יהיו בית, עיר ומדינה משלו"<ref></ref>.

יוספה נפטרה ב-1995 ונקברה בבית העלמין קריית שאול בתל אביב<ref></ref>. בעלה פנחס (הנריק) נפטר ב-1997 ונקבר לצד אשתו. על מצבתו נכתב: "בעלה של חסידת אומות העולם יוספה לוסביצקה"<ref></ref>.

== קישורים חיצוניים ==
* [https://sprawiedliwi.org.pl/pl/content/lusawicka-fiutak-jozefa%5D הדף של יוספה], באתר מוזיאון חסידי אומות העולם בפולין
* [https://www.infocenters.co.il/gfh/notebook_ext.asp?book=24522&lang=heb&site=gfh סיפור ההצלה], באתר ארכיון לוחמי הגטאות
* [https://righteous.yadvashem.org/?search=J%C3%B3zefa%20Lusawicka-Fiutak&searchType=righteous_only&language=en&itemId=4016196&ind=0 יוספה לוסביצקי], באתר "יד ושם"

== הערות שוליים ==

קטגוריה:פולנים חסידי אומות העולם
קטגוריה:יקירות תל אביב-יפו לשנת 1987
קטגוריה:פולניות שנולדו ב-1911
קטגוריה:פולנים שנולדו ב-1911
קטגוריה:נפטרות ב-1995
קטגוריה:נפטרים ב-1995
רז'ה סירמאי

רז'ה סירמאי (במקור שוורצקופף – Schwarczkopf,<ref>Az engedélyt tartalmazó BM rendelet száma/évszáma: 57089/1915. Forrás: MNL-OL 30806. mikrofilm 1044. kép 3. karton</ref>בהונגרית: Szirmai Rezső; בודפשט, 16 בספטמבר 1901 – בודפשט, 17 בנובמבר 1966)<ref>[https://adtplus.arcanum.hu/hu/view/Nepszabadsag_1966_11/?query=%22Szirmai%20Rezső%22&pg=144&layout=s Meghalt Szirmai Rezső] (1966. november 13.) Népszabadság, 24. évfolyam, 268. szám, 9. oldal</ref> היה סופר, עיתונאי, מחזאי, עורך עיתון יהודי-הונגרי.

== ביוגרפיה ==
רז'ה סירמאי נולד במשפחה יהודית כבנם של אדן שוורצקופף (1862–1926), עובד בית מסחר ושל אסתר ברגר (1865–1952).<ref></ref> הוא למד רפואה בבודפשט, אך לאחר שנתיים של לימודים באוניברסיטה, בחר להמשיך בקריירה בעיתונות. בשנת 1923 הצטרף לעיתוני אשט ומ-1934 עד 1939 היה העורך של אשט. בשנים 1934–1935 היה גם דרמטורג ב"תיאטרון כיכר בתלן". משנת 1940 כתב גם שירים בעיתון "האומה ההונגרית" תחת שם בדוי של אנדראש טיהמרי בשל החוקים (האנטי) יהודיים (במיוחד החוק היהודי השני והחוק היהודי השלישי). אחרי המלחמה משנת 1957 הוא היה מחברם של סיפורים קצרים ומאמרים של העיתון. אין תיעוד לגביו בשנות השואה, אך יש להניח שנלקח לשרות העבודה (עבודות כפייה לגברים יהודים עבור הצבא ההונגרי). לאחר מלחמת העולם השנייה הוא היה עורך של כמה עיתונים וכתבי עת. ופרש לגמלאות בשנת 1962. בנוסף לסיפוריו הקצרים, הרומנים וההצגות, הוא כתב גם משחקי רדיו. מבין אחרונים אלה, "עץ חג המולד של אף אחד", ששודר ברדיו של שלוש עשרה מדינות אירופה, זכה להצלחה בינלאומית. הוא שיתף פעולה עם פאל גארטנר בכתיבת ספרו "נשמות פשיסטיות" על חקירת פושעי מלחמה הונגריים.

אשתו הייתה ארז'בט שומוש (מקודם: שטיינר), בתם של יוז'ף שומוש (שטיינר) ושל גיזלה שלזינגר, אותה נשא לאישה ב-10 בפברואר 1930 בבודפשט.<ref></ref>

== עבודותיו העיקריות ==
* קבצנים (סיפורים קצרים, בודפשט, 1920)
* גורלכם הוא גורלי שלי (שירים, בודפשט, 1921)
* נשמות בורחות (רומן, בודפשט, 1925)
* מערבולת (רומן, בודפשט, 1926)
* אדון מכובד, אני משלם (מחזה 1931)
* בכוונה תחילה (מחזה, בודפשט, 1933)
* דיווחים מהקווקז הסובייטי (בודפשט, 1937)
* במבוך (רומן, בודפשט, 1946)
* נשמות פשיסטיות (בודפשט, 1946)
* בחזרה על הדרך (מחזה, בודפשט, 1949)
* עץ חג המולד של אף אחד (משחק קול, 1959)

== לקריאה נוספת ==
* [http://mek.oszk.hu/00300/00355/html/ABC14240/15148.htm לקסיקון ביוגרפי הונגרי]. עורכת אגנש קניירש. 1969
* מרצל בנדק: לקסיקון ספרותי הונגרי 1965-1963
* ג'רג' סקיי: לקסיקון הונגרי לאמנות הבמה. 
* לקסיקון יהודי הונגרי. 1929. [http://mek.oszk.hu/04000/04093/html/0862.html רז'ה סירמאי]
* למותו של רז'ה סירמאי (23 בנובמבר 1966 ) ארץ-עולם
* [https://adtplus.arcanum.hu/hu/view/MagyarNemzet_2001_09/?query=%22Szirmai%20Rezső%22&pg=341&layout=s לזכרו של רז'ה סירמאי] (15 בספטמבר 2001) מדיאר נמזט, כרך 64, מספר 216, עמוד 34

== הערות שוליים ==

קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:סופרים אסורים (הונגריה 1944)
קטגוריה:מחזאים יהודים הונגרים
קטגוריה:מתרגמים יהודים הונגרים
קטגוריה:עורכי עיתונים יהודים הונגרים
קטגוריה:ניצולי השואה
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1901
קטגוריה:הונגרים שנפטרו ב-1966
אוסטרליה באירוויזיון 2021

אוסטרליה השתתפה באירוויזיון 2021 עם השיר "Technicolour", שיבוצע על ידי הזמרת האוסטרלית מונטיין.

== רקע ==

ב-8 בפברואר 2020, מונטיין זכתה בקדם האוסטרלי לאירוויזיון 2020 עם השיר "Don't Break Me". ב-18 במרץ 2020, איגוד השידור האירופי הכריז כי אירוויזיון 2020 יבוטל עקב מגפת הקורונה. ב-2 באפריל 2020, רשות השידור האוסטרלית אישרה כי מונטיין תייצג את אוסטרליה גם באירוויזיון 2021. ב-5 במרץ 2021, רשות השידור האוסטרלית הוציאה לאור את השיר "Technicolour".

== באירוויזיון ==
ב-18 במאי 2021, מונטיין ביצעה את השיר בחצי הגמר הראשון של התחרות וכשלה להעפיל לגמר, לאחר שהגיעה למקום ה-14 עם 28 נקודות. זו הייתה הפעם הראשונה שאוסטרליה נכשלת בהעפלה לגמר.

== קישורים חיצוניים ==

== הערות שוליים ==

קטגוריה:אוסטרליה באירוויזיון
קטגוריה:מדינות באירוויזיון 2021
קארוי נוימן

קארוי ליפוט נוימן, גארדוני (תואר אצולה, פירושו מגארדון) (בהונגרית: Gárdonyi Neumann Károly Lipót; פשט, 18 במרץ 1865<ref></ref> – בודפשט, 15 באפריל 1952)<ref></ref> היה עורך דין יהודי-הונגרי, כלכלן, פרופסור באוניברסיטה, חבר האקדמיה ההונגרית למדעים.

==ביוגרפיה==
קארוי נוימן נולד במשפחה יהודית אמידה כבנם של פרידייש נוימן (1840–1906)<ref></ref> <ref>[https://adtplus.arcanum.hu/hu/view/PestiHirlap_1906_11-1/?query=%22Neumann%20Frigyes%22&pg=17&layout=s Neumann Frigyes gyászjelentése] (1906.11 november 1.) Pesti Hírlap, 28. évfolyam, 301. szám</ref> סיטונאי, בעל קרקעות ושל לואיזה נוימן. הוא סיים את בתי הספר התיכוניים בעיר הולדתו ואז למד באוניברסיטאות בודפשט (שמה היום אוניברסיטת אטווש לוראנד) ובברלין. בין השנים 1887–1917 שירת במחלקות הרכבת הממלכתית (רכבות הונגריה (מ.א.ב.), הסחר המקומי והחוץ של משרד העבודות הציבוריות והתחבורה ואחר כך של משרד המסחר. בשנת 1910 היה יועץ של מועצת השרים (ממשלת הונגריה) ומשנת 1914 ניהל את ענייני הרכבת במעמד של "מזכיר מדיני" (סגן שר). הוא היה גם פרופסור לדיני מסחר ושטרי חליפין ב"אקדמיה המסחרית" המזרחית. משנת 1922 לימד בפקולטה לכלכלה באוניברסיטת בודפשט, ומשנת 1924 הפך לפרופסור ציבורי מכובד בפקולטה לכלכלה באוניברסיטת בודפשט לטכנולוגיה ולכלכלה. הוא היה חבר בוועדת התחבורה הלאומית. כתב מאמרים בנושא תחבורה וכלכלה בהונגרית ובגרמנית.

== חייו הפרטיים ==
אשתו הייתה אילונה לייפציגר (1872–?), בתם של וילמוש לייפציגר, הבעלים והמייסד של מזקקת אובודה, ושל ז'ני דויטש, אותה נשא לאישה בבודפשט ב-4 באפריל 1892.<ref></ref>

ילדיו:
* לילי נוימן, גארדוני (1893–1916).<ref></ref>
* אולגה נוימן, מגרדוני (1895–1942).<ref></ref> בעלה היה הברון פאל קורנפלד (1884–1958), היה מנהל בנק ובנו של ז'יגמונד קורנפלד.<ref></ref>

== עבודותיו העיקריות ==
* ויכוח לשכת המסחר הצרפתית על זכות הבכורה ומילוי המקום בשנת 1825 (בודפשט, 1889)
* המועד האחרון לנושא ההתדיינות (בודפשט, 1889)
* אמנת ברן ותקנות הרכבות החדשות העסקיות (בודפשט, 1893)
* הצעת החוק על סמכות שיפוט מנהלית (בודפשט, 1895)
* תעריף מכס ותעריפי רכבת (בודפשט, 1918)
* אמנת ברן החדשה (בודפשט, 1928)
* מדיניות תחבורה (בודפשט, 1931)
* חוק השעת מטענים ברכבת (בודפשט, 1932)
* בעיות התחבורה (בודפשט, 1938)

== לקריאה נוספת ==
* פאל גויאש: חייהם ויצירותיהם של סופרים הונגרים. 1939–1944.
* [http://mek.oszk.hu/00300/00355/html/ABC10888/11251.htm לקסיקון ביוגרפי הונגרי]. 1969. 
* לקסיקון יהודי הונגרי. 1929. [http://mek.oszk.hu/04000/04093/html/0659.html קארוי נוימן]
* יוז'ף סיניאי: [http://mek.oszk.hu/03600/03630/html/n/n17890.htm חייהם ויצירותיהם של סופרים הונגרים]. 1903

== הערות שוליים ==

קטגוריה:כלכלנים יהודים הונגרים
קטגוריה:ניצולי השואה
קטגוריה:יהודים חברי האקדמיה ההונגרית למדעים
קטגוריה:אצולה יהודית הונגרית
קטגוריה:עורכי דין יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:יהדות בודפשט
קטגוריה:בודפשט: אישים
קטגוריה:ילידי 1865
קטגוריה:נפטרים ב-1952
Russian Woman

Russian Woman (ברוסית: "Русская женщина"; באופן מילולי: "אישה רוסייה") הוא סינגל שהוקלט על ידי הזמרת הטג'יקית-רוסייה מניז'ה. השיר יצא לאור ב-8 במרץ 2021 וייצג את רוסיה באירוויזיון 2021. השיר נכתב על ידי המפיקים המוזיקליים הישראלים אורי קפלן ואורי אבני יחד עם מניז'ה עצמה.

== תחרות האירוויזיון ==
השיר ייצג את רוסיה באירוויזיון 2021 לאחר זכייתו בתחרות "Yevrovidenie 2021 – Natsionalnyy Otbor" שנערכה ב-8 במרץ 2021, יום האישה הבינלאומי.<ref></ref> השיר התחרה בשני שירים אחרים וזכה ב-39.7% מקולות הצופים בבית. ב-18 במאי 2021, מניז'ה ביצעה את השיר בחצי הגמר. בתום ההצבעות, הגיעה למקום השלישי עם 225 נקודות. ב-22 במאי, בגמר התחרות, הגיעה מניז'ה למקום התשיעי עם 204 נקודות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2021
קטגוריה:שירי אירוויזיון 2021
קטגוריה:שירי רוסיה באירוויזיון
ניריאקו

ניריאקו (בהונגרית: Nyírjákó) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה גם במג' מספר התושבים נמצא בירידה. כך, בשנת 1990 היה מספר התושבים 958 ובשנת 2020 רק 886 תושבים.

==יהודי ניריאקו==
יהודים הוזכרו לראשונה בניריאקו במפקד שנערך בשנת 1747. רובם עסקו במסחר ובחקלאות.

בזמן הקרע ביהדות הונגריה בעקבות חילוקי דעות בקונגרס יהודי הונגריה (בדצמבר 1868) בין חרדים למשכילים הצטרפה הקהילה לזרם האורתודוקסי. במקום היו "חדר", מקווה, בית כנסת וחברה קדישא.

בתקופת הטרור הלבן נאשמו אחדים מראשי הקהילה בפעילות קומוניסטית, הובאו למחנה ריכוז והוצאו להורג לאחר עינויים.

בשנת 1940 נשלחו גברי ניריאקו עד גיל ששים לעבודות כפייה. הם גויסו ככוח עזר לצבא ההונגרי, עם אזרחים הונגריים נוספים שהשלטונות לא רצו לגייס לשורות הצבא הלוחם.

במרץ 1944, עם כניסת הצבא הגרמני להונגריה, נצטוו היהודים להסתגר בבתיהם ולמסור את חפצי הערך שברשותם. בתחילת מאי רוכזו יהודי המקום בחצר בית הכנסת, ומשם הוסעו בעגלות לקישווארדה. בחג השבועות, סוף מאי 1944, הועלו כל יושבי הגיטו על קרונות משא והוסעו למחנה ההשמדה אושוויץ.

לאחר המלחמה חזרו לכפר אישה אחת ושני גברים ששרדו במחנות. איכרים מסרו לניצולים את רכושם ואת רכוש קרוביהם שניספו. מקרה זה היה חריג מאוד בקרב ניצולי בהונגריה. החיים היהודיים במקום לא נתחדשו ובשנת 1947 הוכרזה הקהילה רשמית כמבוטלת.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|60
|
|-
|1880
|106
|644
|-
|1910
|100
|
|-
|1920
|106
|
|-
|1930
|74
|
|-
|1941
|71
|1,110
|-
|}

==קישורים חיצוניים==

* 
* 
* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
מיס טרי ומיס צ'יף

מיס טרי ומיס צ'יף (באנגלית: Ms. Tree and Ms. Chief (השמות הם משחק מילים באנגלית על המילים "mystery" - מסתורין ו-"mischief" - שובבות) הן זוג ספינות שהיו בשימוש חברת SpaceX, לקליטה של חלקי חופת המטען של המשגר פאלקון 9 ופאלקון כבד.

== היסטוריה ==
החל מאמצע שנת 2017, חופת המטען של המשגר פאלקון 9 נחתה באמצעות סילוני גז ומצנחים כאשר נאספה מהים. בהמשך שכרה SpaceX את הספינות והרכיבה על כל אחת מהן רשת גדולה התלויה על ארבעה מוטות ארוכים הבולטים מקצוות הספינה. בשנת 2018 החלו הניסיונות לתמרן את הספינות למקום הנחיתה של חלקי החופה. במשך שנה נעשו כמה ניסיונות בהם המרחק מהספינה לנקודת הנחיתה הלך והתקצר עד שבטיסה השנייה של פאלקון כבד ביוני 2019 הצליחה מיס טרי לקלוט את אחד מחצאי החופה בטרם פגע במים. החל ממחצית 2020 לערך נעשה השימוש החוזר בחופת המשגר לשגרתי.

במרץ 2021 החליטה חברת SpaceX להפסיק להשתמש בשירותי ספינות אלו והרשתות פורקו מהן. אילון מאסק הודיע שמעתה ואילך ינסו למשות את חופת המטען מהמים.

==קישורים חיצוניים==
* 

== הערות שוליים ==
בורדרטאון (סדרת טלוויזיה)

בורדרטאון (בפינית: Sorjonen) היא דרמת פשע פינית שנוצרה על ידי מייקו אויקונן ובכיכובו של וילה וירטאנן כמפקח הבילוש קארי סוריונן. העונה הראשונה, שהורכבה מ-11 פרקים, שודרה לראשונה בפינלנד ב-16 באוקטובר 2016 ברשת Yle TV1. עונה שנייה, המכילה 10 פרקים, שודרה בבכורה ב-7 באוקטובר 2018, ועונה שלישית, המכילה 10 פרקים, עלתה בבכורה בדצמבר 2019. בנוסף לשידור במדינת המוצא, הסדרה זכתה לשבחים בינלאומיים והיא הופצה לשידור בינלאומי על ידי נטפליקס.

== סקירה כללית ==
מפקח הבילוש קארי סוריונן הוא אחד הקצינים המוערכים ביותר בלשכת החקירות הלאומית (NBI) בפינלנד כשאשתו שורדת בקושי מסרטן המוח. לסוריונן יש אספרגר והוא מציג תכונות הקשורות לתסמונת סוואנט. דמותו התבססה על הסופר הבריטי, דניאל טאמט והיא מזכירה בהתנהגותה את שרלוק הולמס. סוריונן לוקח עבודה חדשה, בתחילה מוביל את יחידת SECRI, היחידה לפשיעה חמורה בעיר לאפנראנטה, שבדרום קרליה, פינלנד. הוא מעביר את משפחתו לעיירה הסמוכה לגבול רוסיה לחיים שלווים יותר. אבל החיים שם מסתברים כפחות שלווים. שותפתו של סוריונן, היא סוכנת לשעבר משירות הביטחון הפדרלי הרוסי, לנה יאקולה, שהיא במובנים רבים ההפך הגמור מסוריונן מה שהופך את השותפות של הצמד לריב מתמיד.

== פיתוח והפקה ==
הסדרה הופקה עבור רשת Yle על ידי Fisher King Production וחברת Federation Entertainment. הסדרה הוצגה בשוק המדיה MIPTV בקאן ב-3 באפריל 2016, שם התמודדה בהקרנות MIPDrama על פרס "Coup de Cœur". זכויות הפצה בינלאומיות נרכשו מידי Federation Entertainment באוקטובר 2016 על ידי Sky Deutschland לשידור בגרמניה, CanalPlay עבור צרפת ורשת VRT עבור פלנדריה (בלגיה הדוברת הולנדית). בסך הכל הסדרה נמכרה למעל 40 מדינות.

הסדרה חודשה לעונה שנייה ב-25 באפריל 2017 והצילומים החלו בלפינראנטה ב-8 באוגוסט 2017, והושלמו בהלסינקי ב-7 בנובמבר 2017. הסדרה חודשה לעונה שלישית בספטמבר 2018, עם הצילומים שהחלו ב-13 בדצמבר 2018 והעונה שודרה בדצמבר 2019 והיא תויגה בתור העונה האחרונה.

== הפצה ==
=== שידור ===
פרק הבכורה של הסדרה שודר בערוץ Yle TV1 ב-16 באוקטובר 2016. בפרק הבכורה צפו 1.1 מיליון צופים שקבעו שיא לסדרה פינית. סך הצפייה בעונה הראשונה היה בממוצע מיליון צופים. העונה השנייה שודרה ב-7 באוקטובר 2018. העונה השלישית עלתה ב-1 בדצמבר 2019.

=== מדיה ביתית ===
נטפליקס רכשה את זכויות ההפצה הבינלאומיות בפברואר 2017 להזרמה בארצות הברית, קנדה, בריטניה, נורווגיה, שוודיה, דנמרק, אירלנד, איסלנד, מזרח אירופה, רוסיה והולנד. העונה הראשונה הייתה זמינה החל מ-31 במרץ 2017, ולאחריה העונה השנייה עלתה ב-2 בפברואר 2019 כשהעונה השלישית עלתה ב-11 במאי 2020.

העונה הראשונה שוחררה ב-DVD ו-Blu-ray בגרמניה על ידי EuroVideo ב-14 בפברואר 2019, ואחריה העונה השנייה ב-11 באפריל 2019.

== פרסים ומועמדויות ==
הסדרה זכתה בפרסי ואנלה הזהב לשנת 2017 בקטגוריית סדרת הדרמה הטובה ביותר, לשחקן הטוב ביותר (ויל ווירטאנן) ולשחקנית הטובה ביותר (אנו סיניסלו).

== המשך ==
סרט המשך בשם , "סוריונן: רציחות קיר", סרט המבוסס על הסדרה, תוכנן לעלות לאקרנים בסתיו 2021 ויציג את הדמויות מסדרת הטלוויזיה.<ref></ref><ref></ref> הסרט הוא יצירה עצמאית, שמופק על ידי חברת Fisher King Oy.<ref></ref><ref></ref>

== קישורים חיצוניים ==
* 

== הערות שוליים ==

קטגוריה:תוכניות טלוויזיה שעלו לשידור בשנות ה-2010
קטגוריה:סדרות טלוויזיה פיניות
קטגוריה:סדרות משטרה ופשע
קטגוריה:סדרות דרמה
קלידרומו

קלידרומו (ביוונית: Καλλίδρομο) הוא הר בדרום מזרח פתיוטיס ובצפון מזרח פוקיס שבמרכז יוון. גובהו 1,399 מטר. קלידרומו שוכן דרומית למפרץ מאלי, ממזרח להר אוטה ומצפון לעמק הצפיס. מעבר תרמופילי נמצא צפונית להר. הכפר דריימאיה נמצא על ההר. בסמוך להר: מנדניצה מצפון מזרח ואמפיקליה מדרום. הכביש המהיר 1 (אתונה - לאמיה - סלוניקי) עובר צפונית להר. הרכבת מאתונה ללאמיה וסלוניקי עוברת דרומית ומערבית להר, קו הרכבת המהיר החדש עובר דרך ההר על במנהרה.

==קישורים חיצוניים==

קטגוריה:יוון: הרים
צלמוות (סדרת טלוויזיה)

צלמוות (בפינית: Karppi) היא דרמת פשע פינית, שביים רייקה יוקלה, בכיכובם של פיהלה וייטלה, לורי טילקנן, יאני וולנן וטומי קורפלה. פרק הבכורה שודר בפינלנד במרץ 2018 בערוץ Yle TV2 ובאוגוסט 2018 הועלתה הסדרה לצפייה בשרתי Netflix. עלילת הסדרה עוקבת אחר סופיה קרפי, בלשית של משטרת פינלנד שהתאלמנה לאחרונה בשנות ה-30 לחייה עם שני ילדים. היא חוזרת לעבוד במשטרת הלסינקי והמקרה הראשון שלה הוא רצח אנה ברגדל, יועצת לענייני חברה.

העונה הראשונה זכתה לביקורות חיוביות לאחר ששודרה בפינלנד והושוותה לסדרות ההריגה הדנית והגשר הדנית-שוודית. עונה שנייה שודרה בערוץ Yle TV ב-5 באפריל 2020 והועלתה לנטפליקס ב-1 ביולי 2020.<ref>[https://areena.yle.fi/1-50449581 Tulossa: Karppi 2. tuotantokausi.] Yle Areena, February 11, 2020.</ref><ref></ref> עונה שלישית מתוכננת לעלות ברשת Yle בסתיו 2021.<ref></ref>
== עלילה ==
סופיה קרפי (בגילומה של פילה וייטלה) חוזרת לעבודתה כבלשית מחלק הרצח במשטרת הלסינקי תוך שהיא מטפלת בשני ילדים לאחר מותו המקרי של בעלה. הבלש המתחיל סקארי נורמי (בגילומו של לאורי טילקנן) מועבר מהיחידה לפשע פיננסי למחלק הרצח כשותפה של קרפי. המקרה הראשון שלהם מתחיל כהיעלמות שגרתית. בגדי נשים שנמצאו באתר בנייה מובילים את הבלשים לגופתה של היועצת לענייני חברה אנה ברגדאל הקבורה עם פרחים בידיה בחוף השייך לחברת חקר אנרגיית הרוח Tempo. אנה נרצחה ובעלה אוסקו ברגדאל מבולבל לאחר ששמע על האירוע. קרפי ונורמי מתחילים לחקור את הרקע של אנה, כמו גם את עבודתה בחברה ופרויקט הבנייה החשוב שלה.

== הפקה ==
העונה הראשונה עלתה לראשונה בפינלנד באביב 2018 ברשת Yle TV2 ובסתיו בנטפליקס. עונה שנייה שודרה ברשת Yleisradio ובנטפליקס בשנת 2020. הסדרה נכתבה על ידי הבמאי ריקה יוקלה יחד עם יארי אולאבי וקירסי פורקה מחברת [http://www.dionysosfilms.fi/productions/ Dionysos Films]. הסדרה הופצה בצרפת על ידי Premium Content והופקה בשיתוף חברת ההפקה הגרמנית H&V.<ref name="Pham 2018"></ref><ref></ref>

== ראו גם ==
* בורדרטאון (סדרת טלוויזיה)

== קישורים חיצוניים ==

=== ביקורות ===
* דורון ברוש, [https://www.maariv.co.il/culture/tv/Article-661097 רצח והברות מוזרות: "צלמוות" של נטפליקס לא נכנעת למירוץ השופינג], עונה 1, מעריב
* [https://www.maariv.co.il/culture/tv/Article-778008 לא חייבים לצפות ב"צלמוות" הפינית, שמעוררת געגוע לקיץ הישראלי], עונה 1, מעריב

== הערות שוליים ==

קטגוריה:סדרות טלוויזיה פיניות
קטגוריה:סדרות דרמה המשכיות
קטגוריה:סדרות משטרה ופשע
קטגוריה:תוכניות טלוויזיה שעלו לשידור בשנות ה-2010
היופסודוס

היופסודוס (שם מדעי: Hyopsodus) הוא סוג של יונק פרהיסטורי צמחוני קטן.

המאובנים שלו התגלו באמריקה הצפונית, בייחוד סביב אגן ביגהורן בוויומינג ואולי גם באסיה, ושויכו לאאוקן שלפני 56 עד 45 מיליון שנה מזמננו. הוא תואר בידי החוקר ג'וזף ליידי בשנת 1870 ותוארו בו מינים רבים.

בעבר הניחו שהוא היה קרוב לטורפים המודרניים או לסדרה קונדילרסים, אך כיום מעריכים שהיה קרוב יותר לסוסיים והקרנפיים ולשאר מפריטי הפרסה המודרניים. הוא היה קרוב בעיקר למשפחת הפינקודונטיים שחיה באותם זמנים ואותו אזור.

יונק זה הגיע לאורך של 30 סנטימטרים בקירוב והיה דומה במראהו לסמור בעל גפיים קצרות ומבנה גוף זריז וגמיש שהותאם לחיים בין העצים או במחילות באדמה. הוא היה אוכל צמחים בהתבסס על מבנה שיניו, אך בעל טפרים גדולים על כפותיו. מבנה עצמות הגולגולת מרמז על מבנה של אקולוקציה כמו של עטלפים.

==קישורים חיצוניים==

קטגוריה:בעלי חיים שתוארו ב-1870
קטגוריה:טקסונים שתוארו בידי ג'וזף ליידי
קטגוריה:מפריטי פרסה שחיו באאוקן
קטגוריה:יונקים שחיו באאוקן באמריקה הצפונית
קטגוריה:מאובני טקסונים שתוארו ב-1870
החוג הארקטי (סדרת טלוויזיה)

החוג הארקטי (בפינית: Ivalo) היא דרמת פשע פינית-גרמנית, שפרק הבכורה שודר בשירות הסטרימינג הפיני Elisa Viihde בחג המולד 2018 ומאוחר יותר ברשת Yle.<ref></ref> בסדרה מככבים אינה קואוסטונן, מקסימיליאן ברוקנר, פילה וייטלה, קלמנס שיק<ref></ref> וסוזנה האוויסטו.

הסדרה מהווה ההפקה המשותפת הראשונה בין Yellow Film & TV הפינית לבין Bavaria Film הגרמנית והיא נרכשה להפצה עולמית על ידי אולפני לגארדאר Lagardère Studios שבפריז. הסדרה בוימה על ידי האנו סלונן גרמני יליד פינלנד.

== עלילה ==
השוטרת הפינית נינה קאוצאלו (בגילומה של לינה קואוסטונן) מוצאת בעיירה הקפואה איוואלו שבמחוז לפלנד, זונה רוסיה כמעט מתה בבקתה נידחת. המקרה מקבל תפנית מפתיעה כשנמצא וירוס קטלני בגופתה של הזונה. נינה והווירולוג הגרמני תומאס לורנץ (בגילומו של מקסימיליאן ברוקנר) מתחילים לחקור את המקרה.

== ראו גם ==
* בורדרטאון (סדרת טלוויזיה)
* צלמוות (סדרת טלוויזיה)

== קישורים חיצוניים ==
* 

* אודות הסדרה באתר [http://efi-de.com/maxgesucht/fernsehen/arctic-circle/ivalo.htm gesucht wird]

== הערות שוליים ==

קטגוריה:סדרות טלוויזיה פיניות
קטגוריה:סדרות טלוויזיה גרמניות
קטגוריה:סדרות דרמה גרמניות
קטגוריה:סדרות טלוויזיה גרמניות שעלו לשידור בשנות ה-2010
קטגוריה:סדרות משטרה ופשע
רשימה של גזעי כלבים

תמונה המכילה מגוון גזעים של כלבים.
רשימה זו כוללת גזעי כלבים שונים לפי האלפבית.

== גזעי כלבים ==
=== א-ב ===

== כלבי ציד ==

== גזעים ללא הוכרה ==

==קישורים חיצוניים==

* 
* 

== הערות שוליים ==

*
גזעי כלבים
מפרץ ג'ירארד

מפרץ ג'ירארד או מפרץ ז'ירארד (באנגלית: Girard Bay) הוא מפרץ באזור חוף גרהאם של ארץ גרהאם, שבאנטארקטיקה.

אורכו של המפרץ 4 קילומטרים; ורוחבו 2 קילומטרים.

המפרץ חודר אל היבשת לתוך החוף הצפון מערבי של חצי האי קייב, בין כף קלוס להר סקוט.

== היסטוריה ==
=== גילוי ומיפוי לשון המפרץ ===

המפרץ התגלה ומופה לראשונה, באופן גס בפברואר 1898 על ידי המשלחת האנטארקטית הבלגית, אשר חקרה את אנטארקטיקה בין השנים 1897–1899, בפיקודו של אדריאן דה ז'רלאש.

המפרץ מופה בייתר דיוק על ידי המשלחת הצרפתית השלישית לאנטארקטיקה, אשר חקרה את אנטארקטיקה בין השנים 1903–1905, בפיקודו של ז'אן-באטיסט שארקו.

המפרץ צולם מהאוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957.

=== מקור השם ===

שמו של המפרץ ניתן לו בעת מיפויו על ידי המשלחת הצרפתית השלישית לאנטארקטיקה.

שארקו נתן למפרץ את שמו.

שארקו קרא למפרץ על שמו של ז'ול ג'ירארד (Jules Girard), מפריז שהיה חבר החברה הגאוגרפית (Société de Géographie) של צרפת.

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=XS0ibKr4FU0C&pg=PA168-IA1&lpg=PA168-IA1&dq=%22Girard+Bay%22&source=bl&ots=6UMjHBNj7K&sig=ACfU3U1hrb-hlnT7HHsXA9PxzmA72efG9A&hl=en&sa=X&ved=2ahUKEwjF0f2VzaHvAhXoQkEAHU_0Bbk4ChDoATARegQIERAD#v=onepage&q=%22Girard%20Bay%22&f=false Sailing Directions for Antarctica: Includes Islands South of Latitude 60°], P 168</div>

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=gooNAQAAIAAJ&pg=PA138&lpg=PA138&dq=%22Girard+Bay%22&source=bl&ots=h8nsz0il_Y&sig=ACfU3U0nqa_o25mCRPV2q-3ZTOJDxytNdA&hl=en&sa=X&ved=2ahUKEwjAmPGMzaHvAhUGZcAKHbNzBBsQ6AEwBHoECAUQAw#v=onepage&q=%22Girard%20Bay%22&f=false Sailing Directions for Antarctica: Including the Off-lying Islands South of Latitude 60°], P 138</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:5703 מפרץ ג'ירארד] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=125701 מפרץ ג'ירארד] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5345&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרץ ג'ירארד] באתר הגאזט האנטארקטי המשווה SCAR של ממשלת אוסטרליה
* [https://www.marineregions.org/gazetteer.php?p=details&id=13641 מפרץ ג'ירארד] באתר marineregions

== הערות שוליים ==

ג'ירארד
ג'ירארד
ההוביטים (סדרת טלוויזיה)

ההוביטים (בפינית: Hobitit) הוא שמה של סדרת טלוויזיה פינית מז'אנר הפנטזיה בת תשעה חלקים ששודרה במקור בשנת 1993 בערוץ Yle TV1. בוימה על ידי טימו טוריקה והופקה על ידי אולוף קוויקסטרום, הסדרה מבוססת על שר הטבעות מאת טולקין, אך מגבילה את עצמה למסעם של ההוביטים פרודו וסם, הנושא את הטבעת האחת להר האבדון. את הרפתקאותיהם מספר סם שנים רבות אחר כך לקהל של הוביטים צעירים. פרט לפלאשבק למפגש של בילבו עם גולום, לא נעשה שימוש בחומר מהרומן "ההוביט" של טולקין מ-1937.

את הסדרה כתב וביים טימו טוריקה. טוני אדלמן הלחין את הפסקול.<ref></ref> הסדרה כללה תשעה פרקים של 30 דקות ששודרו בתאריכים 29 במרץ עד 24 במאי 1993. הסדרה צולמה בתיאטרון Ryhmäteatteri בהלסינקי ובאולפני yle. נופים נוספו באמצעות קומפוזיציה של מסך כחול.

== שחקנים ודמויות ==
* טנלי מקלה – פרודו בגינס<ref name="Kajava"> </ref>
* פרטי סווהולם – סמוויז גמג'י
* יארי פקונן – פרגרין טוק
* יארמו היטינן – מריאדוק ברנדיבאק<ref name="RobbSimpson2013"></ref>
* וסה וויריקו – גנדלף
* קארי ואאנאנן – גולום, אראגורן
* וילה וירטאנן – לגולאס
* תומי סלמלה – גימלי
* קרל-קריסטיאן רונדמן – בורומיר
* מרטי סוסאלו – בילבו בגינס
* אסקו הוקאנן – תום בומבדיל<ref></ref>
* לייף ואגר – אלרונד
* מתי פלונפאה – סארומן
* מיקו קיווינן – ברלימן

== פרקים ==
# "בילבו בגינס" (שודר ב-29 במרץ 1993)
# "הדרך" (5 באפריל)
# "היער העתיק" (12 באפריל)
# "הפוני המקפץ" (19 באפריל)
# "אראגורן" (26 באפריל)
# "לות'לוריין" (3 במאי)
# "מורדור" (10 במאי)
# "הר האבדון" (17 במאי)
# "שחרור" (24 במאי)

==קישורים חיצוניים==

== הערות שוליים ==

קטגוריה:ההוביט
קטגוריה:סדרות טלוויזיה פיניות
קטגוריה:סדרות פנטזיה
קטגוריה:הארץ התיכונה
קטגוריה:תוכניות טלוויזיה שעלו לשידור בשנות ה-1990
הר סקוט (אנטארקטיקה)

הר סקוט (באנגלית: Mount Scott) הוא מסיב הררי בחצי האי קייב, בחוף המערבי של ארץ גרהאם, שבאנטארקטיקה.

להר סקוט צורה של פרסה, שפתחה לכיוון דרום-מערב; חלקה הקמור של צורת הפרסה פונה למפרץ ג'ירארד; מצפון-מערב להר מצויה תעלת למייר.

גובהו של הר סקוט 880 מטרים מעל פני הים; והוא ההר ה-2,277 בגובהו באנטארקטיקה.

== היסטוריה ==
=== גילוי ומיפוי לשון ההר ===

ההר התגלה ומופה לראשונה ב-12 בפברואר 1898 על ידי המשלחת האנטארקטית הבלגית, אשר חקרה את אנטארקטיקה בין השנים 1897–1899, בפיקודו של אדריאן דה ז'רלאש.

ההר מופה לראשונה על ידי המשלחת הצרפתית הרביעית לאנטארקטיקה, אשר חקרה את אנטארקטיקה בין השנים 1903–1905, בפיקודו של ז'אן-באטיסט שארקו.

ההר צולם מהאוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957.

ההר נסקר על פני הקרקע על ידי סוקרים של סקר שטחי חסות איי פוקלנד בשנת 1958.

=== מקור השם ===

ההר נקרא על שמו של קפטן הצי המלכותי - רוברט פלקוט סקוט.

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=gooNAQAAIAAJ&pg=PA139&lpg=PA139&dq=%22Mount+Scott%22+Antarctica&source=bl&ots=h8nsz0jl1W&sig=ACfU3U3e-Ibmyz5XoDDtIPlDTbX3-lK28g&hl=en&sa=X&ved=2ahUKEwi3n_320KHvAhXOgVwKHYISAMg4MhDoATAJegQICBAD#v=onepage&q=%22Mount%20Scott%22%20Antarctica&f=false Sailing Directions for Antarctica: Including the Off-lying Islands South of Latitude 60°], P 139</div>

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=XS0ibKr4FU0C&pg=PA168-IA1&lpg=PA168-IA1&dq=%22Mount+Scott%22+Antarctica&source=bl&ots=6UMjHBOl2K&sig=ACfU3U07wqyubB8Fn3l6VCQ4Y6Op7I1Bxw&hl=en&sa=X&ved=2ahUKEwiT0Ku60aHvAhVFoVwKHcqQAnc4PBDoATAIegQICBAD#v=onepage&q=%22Mount%20Scott%22%20Antarctica&f=false Sailing Directions for Antarctica: Includes Islands South of Latitude 60°], P 168</div>

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA356&lpg=PA356&dq=%22Mount+Scott%22+Antarctica&source=bl&ots=qcPHsqThxa&sig=ACfU3U2FGE7onCddNKb9R_9JIpKLUsdqLw&hl=en&sa=X&ved=2ahUKEwiA3bbW0aHvAhVFZcAKHdMUBIs4RhDoATADegQIBRAD#v=onepage&q=%22Mount%20Scott%22%20Antarctica&f=false Sailing Directions (planning Guide) and (enroute) for Antarctica], P 356</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:13444 הר סקוט] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=12914&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר סקוט] באתר הגאזט האנטארקטי המשווה SCAR של ממשלת אוסטרליה
* [https://www.mountain-forecast.com/peaks/Mount-Scott-Antarctica/forecasts/880 תחזית מזג אוויר עדכנית ארוכת טווח עבור הר סקוט]
* [https://peakery.com/mount-scott-antarctica/ הר סקוט] באתר peakery (מרחקים לאתרים סמוכים)
* 
* [https://vimeo.com/325750190 וידאו - הפלגה לאורך חופי חצי האי האנטארקטי למול הר סקוט]

== הערות שוליים ==

סקוט
סקוט
אירינה סולוביובה

אירינה סולוביובה (ברוסית: Ирина Баяновна Соловьева; נולדה ב-6 בספטמבר 1937) היא אחת מחמש הנשים שנבחרו לתוכנית אימונים לקוסמונאוטיות בברית המועצות <small>(en)</small>, ולשעבר קוסמונאוטית סובייטית.<ref></ref> אירנה אף פעם לא טסה לחלל, אך נבחרה להיות גיבוי של ולנטינה טרשקובה, האישה הראשונה שטסה לחלל בעזרת החללית ווסטוק 6 ביוני 1963. סולוביובה נבחרה לטוס בווסחוד 5, מה שהיה הופך אותה לאישה הראשונה שטסה לחלל, אך תוכנית ווסחוד נדחתה.

לפני שגויסה להיות קוסמונאוטית, סולוביובה הייתה אלופת העולם בצנחנים הסובייטים ואף זכתה בפרסים.

== השכלה ==
1959 - עברה בהצלחה את לימודיה ב-אוניברסיטת אורל הפדרלית

1967 - עברה בהצלחה את לימודיה ב-אקדמיית חיל האוויר הסובייטי על שם ז'וקובסקי

1980 - דוקטור בפסיכולוגיה.

== הערות שוליים ==

קטגוריה:קוסמונאוטים סובייטים
קטגוריה:סובייטיות שנולדו ב-1937
XSharp

X# (באנגלית: XSharp, בעברית: אֵקְס שָׁארְפּ) היא שפת תכנות בפלטפורמת .NET של חברת מיקרוסופט, שיצאה לראשונה ביולי 2017.

היא ממשפחת שפות xBase, כלומר, שפות אשר נובעות משפת התכנות dBASE ,והיא נבנתה מעל Roslyn, ארכיטקטורת הקוד הפתוח מאחורי המהדרים של ו- Visual Basic בסביבת .NET של מיקרוסופט. המהדר של X# תוכנן על מנת לתמוך במספר ניבים של שפות ממשפחת xBase. הוא תומך ב- Core, Visual Objects, Vulcan.NET. xBase++, Harbour, Foxpro, ועוד. הפרויקט מיועד להיות מאמץ קהילתי בעל קוד פתוח, אך חלק מהקוד עדיין בעל מקור סגור.

השפה תומכת בפיצ'רים רבים, כגון בלוקי <code>switch</code> ו-<code>case</code> לצורך בדיקת שוויון בין ערך למספר ערכים, פונקציות, מחלקות, הסקת טיפוסים באמצעות המילה השמורה <code>var</code> וביטויי למדא. היא מכילה גם את פקודת ה-<code>Using</code> הנפוצה בשפות מבית מיקרוסופט בדרך כלל לצורך ייבוא של ספריות, את פקודות ה-<code>return</code> וה-<code>yield</code>, את פקודות ה-<code>IS</code> ו- <code>as</code>, המאפשרות לבדוק האם אובייקט שייך למחלקה מסוימת, ולהתייחס אל האובייקט כאל טיפוס במחלקה הזו, בהתאמה.

בדומה לשפות רבות אחרות, בשפה הזאת מתבצע שימוש בהוראות <code>BEGIN</code> ו-<code>END</code> על מנת לסמן התחלה של בלוק ואת סיומו (בהתאמה). למשל, על מנת לסיים בלוק של תנאי (<code>IF</code>) יש לכתוב <code>ENDIF</code>, ועל מנת לסיים בלוק של מחלקה, יש לכתוב <code>END CLASS</code>.

בנוסף, השפה תומכת בספרית LINQ.

== היסטוריה ==
בשנת 2015, מרבית המפתחים בצוות Vulcan.NET החלו לפתח את המהדר של X# עקב קונפליקטים עם המעסיק הקודם שלהם, GrafXSoft<ref></ref>, לגבי פיתוחים עתידיים.

על מנת להוכיח את יכולת היישום של הקונספט, סביבת הפיתוח המשולבת של Vulcan, שנקראת Vulcan IDE עברה הידור ובנייה מחדש ל X# וגרסה זו נקראה XIDE.

הגרסה הראשונה של שפת התכנות (version 1.0.1, Anjou) שוחררה ב-3 ביולי 2017. גרסה 2.5.1.0 שוחררה ב-6 ביולי 2020.

צוות הפיתוח של X# מורכב בין היתר מחברים לשעבר של צוותי הפיתוח של Visual Objects ו-Vulcan.NET.

== דיאלקטים נתמכים ==
{| class="wikitable"
|דיאלקט
|תחביר
|מחלקות
|פעולות
|-
|Core
|הושלם
|הושלם
|הושלם
|-
|Visual Objects
|הושלם
|הושלם
|הושלם
|-
|Vulcan
|הושלם
|הושלם
|הושלם
|-
|Xbase++
|חלקי
|חלקי
|חלקי
|-
|(Visual) FoxPro
|חלקי
|חלקי
|חלקי
|-
|(X)Harbour
|חלקי
|חלקי
|חלקי
|}
מידע זה נלקח מהדוקומנטציה של XSharp <ref></ref>

== ראו גם ==
* .NET
* C#

== הערות שוליים ==

קטגוריה:שפות שאילתות
קטגוריה:מערכות לניהול מסדי נתונים
The Moon Is Rising

"The Moon Is Rising" (בעברית: "הירח זורח") הוא שיר של הזמרת הלטבית סמנטה טינה. השיר יצג את לטביה באירוויזיון 2021.

== רקע ==
ב-8 בפברואר 2020, טינה זכתה בקדם הלטבי לאירוויזיון 2020 עם השיר "Still Breathing". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-16 במאי 2020, רשות השידור הלטבית אישרה כי טינה תייצג את לטביה גם באירוויזיון 2021.

== באירוויזיון ==
המהדורה ה-65 של האירוויזיון תתקיים ברוטרדם, הולנד ותורכב משני חצאי גמר ב-18 במאי וב-20 במאי 2021, ומגמר ב-22 במאי 2021.<ref></ref> על פי כללי האירוויזיון, כל מדינה משתתפת, למעט המדינה המארחת (הולנד) וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר.<ref name="Rules"></ref> ב-17 בנובמבר 2020, הוכרז כי לטביה תופיע במחצית השנייה של חצי הגמר השני של התחרות.<ref name="Allocation draw"></ref>. ב-20 במאי 2021, טינה ביצעה את השיר בחצי הגמר השני של התחרות ולא הצליחה להעפיל לגמר.

==קישורים חיצוניים==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי אירוויזיון 2021
קטגוריה:שירי לטביה באירוויזיון
קטגוריה:שירים באנגלית
קטגוריה:שירים על הירח
עמנואל יצחק לוי

עמנואל יצחק לוי (נולד בב' באלול ה'תשנ"ה, 27 באוגוסט 1995) הוא משורר, מוזיקאי ומחזאי ישראלי. חתן פרס שר התרבות למשוררים בראשית דרכם (2021)<ref></ref>.

== ביוגרפיה ==
לוי, בנם של חגי לוי ונילי לנדסמן, גדל בתל אביב-יפו ולמד בתיכון הארצי לאמנויות על שם תלמה ילין. בגיל 21 החל תהליך של חזרה בתשובה. לוי הוא בעל תואר ראשון במקרא ובמדע הדתות מהאוניברסיטה העברית, ובמהלך לימודיו כתב טור קבוע בפי האתון, בטאון אגודת הסטודנטים של האוניברסיטה
.

בשנת 2024 השתתף בתוכנית המציאות "בואו לאכול איתי" ובה הגיע למקום האחרון.

=== כתיבה ===
לוי מפרסם שירה מאז 2014, בכתבי עת לשירה, כגון הבה להבא, הו!, משיב הרוח, המוסך, מוסף 24 שעות ועוד<ref></ref><ref></ref><ref></ref><ref></ref> ומשתתף קבוע כמנחה, מפיק וכמשורר בערבי שירה<ref></ref><ref></ref>. שיריו נכללו באנתולוגיות כ'ואהבתם' בהוצאת כרמל ו'עורי שפת עבר' בהוצאת צבעונים. 

בשנת 2020 יצא לאור ספר ביכוריו, 'השמש שרה למלכיור', בעריכת עודד כרמלי ובהוצאת הבה לאור. הספר זכה לביקורות חיוביות: ב"ידיעות אחרונות" תיאר אלי הירש את שיריו כ"הבלעת תחושות חריפות של פחד וריקנות במעטה של הומור לשוני וירטואוזי, נונסנסי, תיאטרלי". ב"הארץ" כתב רן יגיל: "הגנום של השירים הללו, הוא נטישת האהובה הארצית לטובת האהבה האלוהית... ספר ביכורים יפה, אזוטרי, אך מעיד בהחלט על כישרון לא מבוטל של יכולת לשורר בדרך מקורית"<ref></ref>.

בשנת 2021 פרסם עמנואל ספר פרוזה ראשון, "מן הפח אל הפחת", יחד עם גולי דולב-השילוני. הרומן, שנכתב על-ידי השניים במשותף במשך חמש שנים והודפס בהוצאה עצמית, מגולל את קורות חייהם של כמה צעירים בתל אביב<ref></ref>.

=== תיאטרון, משחק ומוזיקה ===
בשנת 2014 השתתף לוי בתפקיד עצמו בפרק החמישי של הסדרה המקוללים.

לוי מופיע כמוזיקאי במסגרות שונות מאז 2014, ומאז 2017 עומד בראש ההרכב המוזיקלי 'עמנואל והכיסופים', להקת פופ ששיריה עוסקים בנושאים דתיים ואפוקליפטיים.

בשנת 2018 כתב והלחין את ההצגה המוזיקלית 'הטקס שלא היה' ושיחק בה בתפקיד מרכזי. ההצגה עלתה במסגרת התחרות הרשמית של פסטיבל עכו. ההצגה, המבוססת על ספרו של ישי רוזן-צבי באותו שם, זכתה בפסטיבל לציון לשבח על המוזיקה שביצעו 'עמנואל והכיסופים' ועלתה גם בתיאטרון תמונע ובבית מזיא<ref></ref><ref></ref>. ב-2019 כתב, ביים והלחין עבור הספרייה הלאומית את הצגת הילדים "הרפתקה לילית בספרייה הלאומית"<ref></ref><ref></ref>.

בשנת 2021 יצא סינגל הבכורה של 'עמנואל והכיסופים', 'גוג ומגוג', בהפצת חברת נענע דיסק. ב-2022, יצא סינגל שני - 'שנות חיינו היפות ביותר', ואלבום בכורה - 'דיסקוטק השכינה'<ref></ref><ref></ref>.

== קישורים חיצוניים ==

* 
* [https://www.havalehaba.co.il/product/השמש-שרה-למלכיוריצחק-לוי/ הספר 'השמש שרה למלכיור' באתר ההוצאה 'הבה לאור']
* 
* 
* 
* 

== הערות שוליים ==

קטגוריה:משוררים ישראלים
קטגוריה:מוזיקאים ישראלים
קטגוריה:בוגרי תלמה ילין
קטגוריה:משוררים כותבי עברית
קטגוריה:מחזאים ישראלים
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1995
קטגוריה:משתתפי בואו לאכול איתי (ישראל)
פלטינה (אלבום)

פלטינה הוא אלבום הסולו השני במספר של הראפר הישראלי לוקץ'. האלבום יצא לאור ב-6 ביולי 2011 דרך היי פידליטי.

האלבום כולל 13 רצועות שהופקו על ידי אורי שוחט, יאן לובין ומיכאל כהן.

באלבום מתארחים אקסטרה ג'י, אקסום, נצ'י נצ', כהן@מושון, רועי ויטו פלג ועתליה לוי.

מתוך האלבום בלט השיר "אצלנו בשכונה" ונכון ל-4 באפריל 2021, הגיע השיר למיליון וחצי צפיות באתר יוטיוב.

== רשימת רצועות ==

== קישורים חיצוניים ==
* [https://open.spotify.com/album/76lFvGWgzLXvY46lr04Pux?si=gS8leuj5S_2jaX1CKpfTEg פלטינה], באתר ספוטיפיי
* [https://music.apple.com/il/album/פלטינה/1493774610?l=iw פלטינה], באתר אפל מיוזיק
* [https://lukach.bandcamp.com/album/lukach-platinum פלטינה], באתר בנדקמפ
* 

== הערות שוליים ==

קטגוריה:אלבומי היפ הופ ישראליים
קטגוריה:אלבומים בעברית
קטגוריה:אלבומים שהופקו על ידי אורי שוחט